**ՀԻՄՆԱՎՈՐՈՒՄ**

**«ԱՐԾԱՓ ԱՄՐՈՑ»  ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։

 «ԱՐԾԱՓ ԱՄՐՈՑ» սահմանափակ պատասխանատվությամբ ընկերության կողմից Հայաստանի Հանրապետության Կոտայքի մարզի Առինջ գյուղի Դուրյան թաղամասի 14-րդ փողոցի թիվ 3 արտադրամաս և Դուրյան թաղամասի 14-րդ փողոցի 1-ին հողամաս հասցեներում գտնվող հողատարածքներում բազմաֆունկցիոնալ բնակելի  համալիր կառուցելու նախագծի քննարկման համար 2025թ. օգոստոսի 28-ին ժամը 12։00-ին Առինջ բնակավայրի վարչական ղեկավարի նստավայրում տեղի է ունեցել հանրային քննարկում, որը հավանության է արժանացել մասնակիցների կողմից։

Աբովյան համայնքի ավագանու որոշման նախագծի ընդունման արդյունքում՝ ընկերության կողմից օրենսդրությամբ սահմանված կարգով բազմաֆունկցիոնալ բնակելի  համալիր կառուցելու դեպքում՝ համայնքում կբարելավվի բնակչության կենսամակարդակը, կբարեկարգվեն տարածքները, կիրականացվեն կանաչապատման աշխատանքներ, որի արդյունքում համայնքը կունենա ժամանակակից չափորոշիչներին համապատասխան տեսք, ինչպես նաև կավելանա համայնքի գույքային ֆոնդը։

 «ԱՐԾԱՓ ԱՄՐՈՑ» սահմանափակ պատասխանատվությամբ ընկերության կողմից նախատեսվող գործունեության իրականացմանը նախնական համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**